דלקת מפרקים בברך

דלקת מפרקים בברך (באנגלית: Knee arthritis) היא סוג של דלקת מפרקים הפוגעת במפרק הברך. הברך עלולה להינזק כמעט מכל סוגי דלקות המפרקים, החל משחיקת הסחוס, ועד לדלקת כתוצאה מפעילות יתר של המערכת החיסונית. לא תמיד ניתן לדעת מדוע התפתחה דלקת המפרקים בברך. הברך יכולה להיות מושפעת מרוב סוגי דלקות המפרקים, כולל דלקות הקשורות בנזקים מכניים למבני הברך השונים, דלקות הקשורות במחלות הקשורות לפעילות המערכת החיסונית ומחלות זיהומיות. מפרק הברך הוא המפרק שמושפע הכי הרבה מדלקת המפרקים הניוונית - שחיקת סחוס. הסחוס שבברך עלול להישבר כתוצאה מלחץ מתמשך וכתוצאה מכך, עצמות המפרק מתחככות זו בזו וגורמת לשחיקה של הסחוס. כמעט שליש מאזרחי ארצות הברית מושפעים מדלקת מפרקים ניוונית בברך עד גיל 70. השמנת יתר ידועה בתור גורם סיכון משמעותי להתפתחות שחיקת הסחוס. כלומר, הסיכון עולה באופן פרופורציוני למשקל הגוף. השמנת יתר תורמת לשחיקת הסחוס לא רק עקב הגברת הלחץ המכני המופעל על הברך בעמידה, אלא גם גורמת להגברה של הפקת תרכובות שגורמות לדלקתיות במפרק. גורם סיכון נוסף, הוא לידות, כאשר מספר הלידות גורם לעלייה באופן פרופורציוני של הסיכון לשחיקת הסחוס. הדבר ככל הנראה נובע מהעלייה במשקל לאור ההיריון. פלטפוס, שהוא מבנה שטוח של כף הרגל גם הוא גורם סיכון משמעותי להתפתחות השחיקה בסחוס. בנוסף, עיוותים מבניים, גיל מבוגר, טראומה למפרק, נטייה גנטית ועיסוק במקצועות מסוימים עלולים לגרום להעלאת הסיכוי לפתח את השחיקה. בקרב אנשים אשר חולים במחלת הליים, הברך בדרך כלל היא המפרק הראשון שנפגע. דלקת מפרקים היא סימפטום שכיח במחלת הזאבת. הדלקת בדרך כלל סימטרית ופוגעת במפרקים קטנים בגוף. למרות שכמעט כל מפרק עלול להינזק, מפרקי הברכיים והידיים הם אלו הנפגעים ביותר במחלה. במפרקים גדולים יותר, ביניהם מפרק הברך, עלול להיווצר גם סיבוך - נמק אשר מלווה בכאב רב ובמוגבלות של הלוקים במחלה זו. דלקת מפרקים ראקטיבית בדרך כלל מאופיינת באוליגוארטריטיס(אנ') של הגף התחתון, כולל מפרק הברך. דלקת מפרקים, במפרק בודד בגף התחתון, אשר מתפרצת במהירות, מרמזת על כך שמדובר בדלקת מפרקים גאוטית. במצבים אלו, גם הברך עלולה להינזק מהמחלה. כמו כן, במקרים של דלקת המפרקים הגאוטית של הברך, לעיתים רחוקות נראה תסמינים של המחלה על גבי העור ולעיתים קרובות נבחין בכאב ונפיחות חזקים במיוחד. דלקת מפרקים שגרונית בדרך כלל מופיעה לראשונה כדלקת במפרקי האצבעות, אולם עלולים להופיע במסגרתה גם כאב ונפיחות במפרקים גדולים, ביניהם גם הברכיים. אבחנה של דלקת מפרקים ניוונית בברך כרוכה לעיתים קרובות בבדיקה גופנית, הערכת התסמינים וההיסטוריה הרפואית של המטופל, אך עשויה לכלול גם הדמיה רפואית ובדיקות דם. כאבי ברכיים מתמשכים, נוקשות בברך בבוקר, קרפיטוס(אנ'), תנועה מוגבלת, וגדילה גרמית באזור, כל אלו עשויים להעיד על דלקת המפרקים הניוונית בברך ולסייע באבחונה. רופאים ימליצו על טיפולים בהתבסס על חומרת תסמיניו של המטופל. המלצות כלליות לטיפול בדלקת מפרקים כוללות בין היתר הימנעות מפעילויות שיחמירו את המצב, ושימוש בקרמים לשיכוך הכאבים ולהקלת התסמינים. טיפול תרופתי תלוי בדרך כלל בנסיבות שהובילו להתפתחות דלקת המפרקים. תרופות מרשם כמו אצטמינופן (פרצטמול), איבופרופן, נפרוקסן ונוגדי דלקת שאינם סטרואידים נוספים מהוות בדרך כלל מענה ראשוני לשיכוך הכאב ולהתמודדות עם הדלקת. בנוסף, ניתן להזריק קורטיקוסטרואידים(אנ') ישירות אל חלל המפרק על מנת להקל את הדלקתיות, הנפיחות והכאב. תרופות נוספות לטיפול בדלקת הן תרופות לטיפול בדלקת מפרקים שגרונית, תרופות ביולוגיות, הזרקה תוך-מפרקית של חומרי סיכה- כולל הזרקות של חומצה היאלורונית, גלוקוזאמין(אנ') וכונדרויטין סולפט. חומצה היאלורונית בדרך כלל נמצאת במפרקים, כולל מפרק הברך ובין היתר מתפקדת כחומר סיכה ומשמשת לבלימת זעזועים. במצבים של דלקת מפרקים ניוונית, יש מחסור בחומצה ההיאלורונית, אשר גורם לכאב ונוקשות שמיוחס לדלקת. הזרקות חומצה היאלורונית הן מאושרות על ידי ה-FDA כטיפול בדלקת מפריקם ניוונית בברך, וגם כטיפול במפרקים אחרים בגוף. למרות זאת, יתרונות ההזרקות עדיין נמצאים במחלוקת ולכן ניתנות למטופלים רק לאחר שטיפולים אחרים נכשלים בהקלת הכאב. ההקלה בתסמיני הדלקת שניתנת הודות להזרקות יכולה להימשך כשנתיים מרגע ההזרקה עבור חלק מהמטופלים, בעוד שלחלקם לא חלה הקלה בתסמינים כלל. מכשירי תמיכה כגון ברכיות יכולים לשמש להקלת התסמינים בדלקת מפרקים בברך. עם זאת, הברכית יכולה לגרום לאי נוחות, גירוי בעור, נפיחות, ואף לא לספק סיוע כלל. כמו כן, הברכית יכולה להיות יעילה במיוחד כאשר רק ברך אחת נפגעה מהדלקת. אמצעים נוספים לטיפול הם שימוש במקל הליכה, הנעלה עם בלימת זעזועים, מדרסים, תחבושות אלסטיות גם הם יכולים לסייע בטיפול בתסמיני הדלקת. השמנת יתר ידועה כגורם סיכון מרכזי בהתפתחות דלקת מפרקים ולכן, הורדה במשקל מפחיתה את הלחץ המכני על הברך בעת עמידה, ולכן יכולה להפחית את הכאב שנגרם כתוצאה מכך. עם זאת, הכרחי לוודא שהמטופל אכן סובל ממשקל יתר לפני שימוש בירידה במשקל כשיטה לטיפול בדלקת פעילות גופנית יכולה לסייע בהעלאת טווח התנועה והגמישות ברגל, בנוסף לכך שמחזקת את השרירים בה ולכן טיפולי פזיותרפיה והתעלמות לעיתים קרובות יעילים בהפחתת הכאב ובשיפור התפקוד של הרגל. האפשרות לביצוע התערבות בניתוח כטיפול בדלקת תתבצע רק אם נכשלו כל הניסיונות לטיפולים הלא פולשניים. הליכים ניתוחיים יכולים לכלול ארתרוסקופיה, שמשמשת לעיתים רחוקות לדלקת מפרקים ניוונית חד צדדית, אוסטאוטומיה(אנ'), שמבוצעת בדלקת מפרקים ניוונית חד צדדית בשלביה המוקדמים, או החלפת מפרק אשר כוללת החלפה מלאה או חלקית של המפרק בפרוטזה. טיפולים במסגרת הרפואה האלטרנטיבית לצורך שיכוך הכאב כוללים דיקור וטיפולים בפולסים מגנטים(אנ'). פלטפוס דלקת מפרקים ניוונית זאבת Heuft-Dorenbosch, Liesbeth LJ, Henrica CW de Vet, and Sjef van der Linden. "Yttrium radiosynoviorthesis in the treatment of knee arthritis in rheumatoid arthritis: a systematic review." Annals of the rheumatic diseases 59.8 (2000): 583-586 Balabaud, Laurent, et al. "Results of treatment of septic knee arthritis: a retrospective series of 40 cases." Knee Surgery, Sports Traumatology, Arthroscopy 15.4 (2007): 387-392 דלקת פרקים ראומטית, באתר המרכז הרפואי ע"ש חיים שיבא – תל השומר Nkemakolam Egekeze, Jonathan Dubin, Karen Williams, Mark Bernhardt, The Age of OrthoInfo, The Journal of Bone and Joint Surgery 98, 2016-10, עמ' e81 doi: 10.2106/jbjs.15.01291 Jeffrey B. Driban, Charles B. Eaton, Grace H. Lo, Robert J. Ward, Association of Knee Injuries With Accelerated Knee Osteoarthritis Progression: Data From the Osteoarthritis Initiative, Arthritis Care & Research 66, 2014-10-24, עמ' 1673–1679 doi: 10.1002/acr.22359 Gordon J. Rafool, Causes of Rhabdomyolysis, Mayo Clinic Proceedings 70, 1995-12, עמ' 1225 doi: 10.4065/70.12.1225-a Richard Jones, Do knee braces or foot insoles help pain and function in patients with knee osteoarthritis?, http://isrctn.org/>, ‏2013-01-21 J. Aaboe, H. Bliddal, T. Alkjaer, M. Henriksen, 173 BIOMECHANICAL EFFECTS OF WEIGHT LOSS IN KNEE OSTEOARTHRITIS PATIENTS – IS IT ALL ABOUT BODY WEIGHT?, Osteoarthritis and Cartilage 19, 2011-09, עמ' S86–S87 doi: 10.1016/s1063-4584(11)60200-8 B. L. Wise, J. Niu, Y. Zhang, D. T. Felson, The association of parity with osteoarthritis and knee replacement in the multicenter osteoarthritis study, Osteoarthritis and Cartilage 21, 2013-12, עמ' 1849–1854 doi: 10.1016/j.joca.2013.08.025 K. Douglas Gross, David T. Felson, Jingbo Niu, David J. Hunter, Association of flat feet with knee pain and cartilage damage in older adults, Arthritis Care & Research 63, 2011-07, עמ' 937–944 doi: 10.1002/acr.20431 Jeffrey B. Driban, Charles B. Eaton, Grace H. Lo, Robert J. Ward, Association of Knee Injuries With Accelerated Knee Osteoarthritis Progression: Data From the Osteoarthritis Initiative, Arthritis Care & Research 66, 2014-10-24, עמ' 1673–1679 doi: 10.1002/acr.22359 Jennifer M. Grossman, Lupus arthritis, Best Practice & Research. Clinical Rheumatology 23, 2009-08, עמ' 495–506 doi: 10.1016/j.berh.2009.04.003 S. S. Hamdulay, S. J. Glynne, A. Keat, When is arthritis reactive?, Postgraduate Medical Journal 82, 2006-07, עמ' 446–453 doi: 10.1136/pgmj.2005.044057 A.-K. Tausche, M. Aringer, [Gouty arthritis], Zeitschrift Fur Rheumatologie 75, 2016-11, עמ' 885–898 doi: 10.1007/s00393-016-0206-z Gaafar Ragab, Mohsen Elshahaly, Thomas Bardin, Gout: An old disease in new perspective - A review, Journal of Advanced Research 8, 2017-09, עמ' 495–511 doi: 10.1016/j.jare.2017.04.008 Miriam Luhnen, Siw Waffenschmidt, Andreas Gerber-Grote, Gloria Hanke, Health Economic Evaluations of Sofosbuvir for Treatment of Chronic Hepatitis C: a Systematic Review, Applied Health Economics and Health Policy 14, 2016-06-21, עמ' 527–543 doi: 10.1007/s40258-016-0253-2 Steven Bowman, Mohamed E. Awad, Mark W. Hamrick, Monte Hunter, Recent advances in hyaluronic acid based therapy for osteoarthritis, Clinical and Translational Medicine 7, 2018-02-16, עמ' 6 doi: 10.1186/s40169-017-0180-3 Steven Phillips, Chuan Silvia Li, Mark Phillips, Markus Bischoff, Treatment of Osteoarthritis of the Knee with Bracing: A Scoping Review, Orthopedic Reviews 8, 06 27, 2016, עמ' 6256 doi: 10.4081/or.2016.6256 {{{מחבר}}}, Editorial Board, Mayo Clinic Proceedings 93, 2018-12, עמ' A4 doi: 10.1016/s0025-6196(18)30863-2 {{{מחבר}}}, Fresh Osteochondral Allograft Transplantation for the Knee, Journal of the American Academy of Orthopaedic Surgeons 22, 2014-03, עמ' 199 doi: 10.5435/jaaos-22-03-199 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.